  Туспуктэм: vk.com (Дороги Удмуртской Республики) Майя Бывальцева Дэри черкогуртын Южной, Маханизаторъёслэн но Нагорной ульчаосысь сюресъёсты тупатъязы. «Кышкыттэм ӟечлыко сюресъёс»  йӧскалык ӵектосъя оглом 2,3 иськемзэ выльдӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Тупатъян улсын сюрес вылэ выль ГОСТ-ёсъя лэсьтэм асфальтобетонэз кык сӥен вӧлдӥзы, сюрес урдэсъёсты юнматӥзы. Мынӥсь-ветлӥсьёслэн кышкыттэмлыксы понна сюрес вамен юри лёгъёс лэсьтӥзы, кулэ пусъёс пуктӥзы. Нагорной ульчаын ву кушкон гумыос лэсьтӥзы, канаваосты муромытӥзы. « Вань сюресъёс пыкылытэк кутэмын. Материалъёс лабораториын эскеронъёсты ортчизы, объектъёсын уж ӟечлыко быдэстэмын » Анастасия Карманова, «Автомобилисты Удмуртии» улосвыл мер огазеяськонысь азьветлӥсь Та дыре Гольян тракт дорысен Кустарь гуртозь но Первомайской посёлок дорысь Выль Вожой пала сюресъёсты тупатъяло, ужъёс 80 процентлы быдэстэмын ни. Тодэ вайытом, 2022-тӥ арын Дэри ёросын йӧскалык ӵектосъя 20 сюрес люкетъёсты тупатъяны чакламын, куатез уже кутэмын ни. Тегъёс: Удмуртия сюресъёс тупатъянужъёс йӧскалыкӵектосъёс Дэри  